CELEX: 62008CN0102
Language: ro
Date: 2008-03-05 00:00:00
Title: Cauza C-102/08: Cerere de pronunțare a unei hotărâri preliminare introdusă de Bundesfinanzhof (Germania) la 5 martie 2008 — SALIX Grundstücks-Vermietungsgesellschaft mbH & Co. Objekt Offenbach KG/Finanzamt Düsseldorf-Süd

7.6.2008   
            
            
               RO
            
            
               Jurnalul Oficial al Uniunii Europene
            
            
               C 142/12
            
         Cerere de pronunțare a unei hotărâri preliminare introdusă de Bundesfinanzhof (Germania) la 5 martie 2008 — SALIX Grundstücks-Vermietungsgesellschaft mbH & Co. Objekt Offenbach KG/Finanzamt Düsseldorf-Süd
   (Cauza C-102/08)
   (2008/C 142/19)
   Limba de procedură: germana
   Instanța de trimitere
   Bundesfinanzhof
   Părțile din acțiunea principală
   
      Reclamantă: SALIX Grundstücks-Vermietungsgesellschaft mbH & Co. Objekt Offenbach KG
   
      Pârâtă: Finanzamt Düsseldorf-Süd
   Întrebările preliminare
   
               1)
            
            
               Statele membre pot „considera”, în temeiul articolului 4 alineatul (5) al patrulea paragraf din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri (1), activitățile statelor, ale regiunilor, ale departamentelor, ale comunelor și ale altor organisme de drept public scutite în temeiul articolului 13 din aceeași directivă, ca fiind activități ale autorității publice numai prin adoptarea unor dispoziții legislative exprese în acest sens?
            
         
               2)
            
            
               Noțiunea de „denaturare semnificativă a concurenței” în sensul dispozițiilor coroborate ale celui de al patrulea și celui de al doilea paragraf ale articolului 4 alineatul (5) din A șasea directivă a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri, presupune în mod necesar ca acea calitate de persoană neimpozabilă a unui organism de drept public să conducă la denaturări semnificative ale concurenței, în dezavantajul persoanelor impozabile de drept privat concurente, sau include de asemenea ipoteza în care calitatea de persoană neimpozabilă a unui organism de drept public ar produce denaturări semnificative ale concurenței în detrimentul acestuia?
            
         
      (1)  JO L 145, p. 1.